Source: https://www.riigiteataja.ee/akt/108122015012
Timestamp: 2019-07-15 22:35:22+00:00

Document:
Legaalse sissetuleku määrad – Riigi Teataja
Legaalse sissetuleku määrad
Legaalse sissetuleku määrad - sisukord
§ 1 Legaalse sissetuleku määrad
RT I, 08.12.2015, 12
Vastu võetud 04.12.2015 nr 66
Määrus kehtestatakse välismaalaste seaduse § 224 lõike 1 punkti 2 ja § 250 lõike 2 punkti 5 alusel.
§ 1. Legaalse sissetuleku määrad
(1) Välismaalaste seaduse §-de 2001, 201 või 2101 alusel tähtajalise elamisloa taotlemisel nõutud ning § 232 lõike 5 alusel pikaajalise elaniku elamisloa taotlemisel nõutud legaalse sissetuleku määraks on sotsiaalhoolekande seaduse § 22 lõike 11 kohaselt kehtestatud toimetulekupiiri ühekordne määr elamisloa taotluse esitamisele eelnenud kuue kuu jooksul kokku olenevalt perekonna suurusest.
(2) Välismaalaste seaduse § 150 lõike 1 punkti 3 või 4 alusel tähtajalise elamisloa taotlemisel nõutud ning § 232 lõike 1 punkti 3 alusel pikaajalise elaniku elamisloa taotlemisel nõutud ja § 238 lõike 1 punkti 3 alusel pikaajalise elaniku elamisloa taastamise taotlemisel nõutud legaalse sissetuleku määraks on sotsiaalhoolekande seaduse § 22 lõike 11 kohaselt kehtestatud toimetulekupiiri kuuekordne määr elamisloa taotluse esitamisele eelnenud kuue kuu jooksul kokku olenevalt perekonna suurusest.
(3) Välismaalaste seaduse § 162 lõike 1 punkti 1–4 või 6 alusel tähtajalise elamisloa õppimiseks taotlemisel nõutud ning §-s 139 ja § 183 lõike 1 punktis 1 nimetatud legaalse sissetuleku määraks on sotsiaalhoolekande seaduse § 22 lõike 11 kohaselt kehtestatud toimetulekupiiri 12-kordne määr elamisloa taotluse esitamisele eelnenud kuue kuu jooksul kokku olenevalt perekonna suurusest.
(4) Välismaalaste seaduse § 191 alusel tähtajalise elamisloa ettevõtluseks taotlemisel nõutud ning §-s 198 nimetatud legaalse sissetuleku määraks on Eesti Vabariigi 18-kordne keskmine brutokuupalk elamisloa taotluse esitamisele eelnenud kuue kuu jooksul kokku, kusjuures nimetatud brutopalga arvutamise aluseks on Statistikaameti arvestatud elamisloa taotluse esitamisele eelneva kvartali kuu keskmine brutopalk.

References: § 1
 § 224
 § 250

§ 1
 § 232
 § 22
 § 150
 § 232
 § 238
 § 22
 § 162
 § 183
 § 22
 § 191